Diari Oficial de la Generalitat Valenciana


Sumari del DOGV 5034, del 23-06-2005 (2005/7170)

Informació pública del programa d'actuació urbanística integrada del sector Dehesa Golf, al terme d'Orihuela.
-------------------------------------------------------------------------------------------------------------

### Dades del document

Número de DOGV
:   5034

Data del DOGV
:   23-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7170


Organisme emissor
:   Agrupació d'Interés Urbanístic del Sector Dehesa Golf

Tipus de document
:   Anunci

Informació pública del programa d'actuació urbanística integrada del sector Dehesa Golf, al terme d'Orihuela. [2005/A7170]
  
L'Agrupació d'Interés Urbanístic del Sector Dehesa Golf ha formulat el programa d'actuació urbanística integrada del sector Dehesa Golf, al terme d'Orihuela, que inclou memòria del programa, pla parcial modificatiu, avantprojecte d'urbanització, annex d'homologació modificativa i estudi d'impacte ambiental, a l'empara del que estableix l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Per tal d'aplicar el que estableix l'article 48.1.c, en relació amb l'article 46.3, ambdós de la referida llei, pertoca sotmetre el programa esmentat, amb tota la documentació annexa, a informació pública durant el termini de 20 dies hàbils des de l'endemà de la publicació del present anunci en el Diari Oficial de la Generalitat Valenciana.
  
Es fa constar que durant el dit termini les persones interessades en este procediment podran formular qualssevol al·legacions que convinguen al seu dret, així com unes altres alternatives tècniques de programa i, si pertoca, proposicions juridicoeconòmiques; tot això en els termes i condicions de la dita Llei 6/1994; amb tal objecte. qualsevol persona interessada podrà consultar l'expedient depositat a la Notaria de Juan Vélez Bueno, sítia al carrer Obispo Rocamora, número 27, baix, i a l'Ajuntament d'Orihuela (Servei d'Urbanisme) els dies hàbils en horari d'atenció al públic.
  
Així mateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de la llei esmentada.
  
Igualment, es fa constar que qualsevol persona podrà comparéixer a la dita Notaria per a obtindre una còpia de l'acta de protocol·lització de la documentació que integra el programa, o sol·licitar que li siga mostrada la mateixa acta.
  
Així mateix, mitjançant el present anunci, segons el que preceptua el paràgraf 2n de l'article 48, en relació amb l'article 46, paràgrafs 4t i 5é de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies adés indicat. Durant el dit termini podran formular-se les referides proposicions davant de l'Ajuntament d'Orihuela.
  
Finalitzat este segon termini, tindrà lloc l'acte d'obertura de pliques a l'Ajuntament d'Orihuela. Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, val, així mateix, d'avís als titulars de les parcel·les cadastrals que s'indiquen tot seguit, que siguen desconeguts o amb domicili ignorat, o als qui després d'haver-se intentat la notificació no s'haguera pogut efectuar.
  
Pol. 83, parcel·la 18, desconegut
  
Pol 84, parcel·la 6, desconegut
  
Pol 92, parcel·la 32, desconegut
  
Pol 96, parcel·la 30, Caja Rural Central S.C.C.
  
Pol 83, parcel·la 7, Agrosancarlos, SL.
  
Pol 84, parcel·la 3, Agrosancarlos, SL.
  
Pol 85, parcel·la 22, Agrosancarlos, SL.
  
Pol 92, parcel·la 25, Agrosancarlos, SL.
  
Pol 83, parcel·la 8, Francisco Ríos Sánchez
  
Pol 84, parcel·la 2, Francisco Ríos Sánchez
  
Pol 83, parcel·la 9, Dolores Hernández Gil
  
Pol 84, parcel·la 1, Josefa Hernández Gil
  
Pol 92, parcel·la 23, Manuel Ferrández Villena
  
Pol 92, parcel·la 26, Bisbat d'Orihuela